Quislings siste dager

***Quislings siste dager***, tidligere under navnet *Quisling*, er en norsk, historisk dramafilm fra 2024, regissert av Erik Poppe og skrevet av Anna Bache-Wiig og Siv Rajendram Eliassen, basert på research og på presten Peder Olsens dagbøker. Filmen handler om Vidkun Quislings siste dager og møtet med sjelesørger Peder Olsen før dommen og henrettelsen i 1945. Hovedrollene spilles av Gard B. Eidsvold som Vidkun Quisling og Anders Danielsen Lie som Peder Olsen, Lisa Carlehed som Maria Quisling og Lisa Loven Kongsli som Olsens kone. 

Filmen tar for seg moralske og teologiske spørsmål som synd, anger, og tilgivelse, og har et sterkt kristent fokus.

Filmen regnes som den siste i trilogien *Et skjørt demokrati*, hvor de to andre filmene er *[[Utøya 22. juli]]* og *[[Kongens nei (film)|Kongens nei]]*.

Filmen hadde premiere 13. september 2024.

Det ble også laget en TV-serieversjon av filmen under navnet *[[Quisling (TV-serie)|Quisling]]* som ble vist på TV 2 første gang november 2024. TV-serien består av fem episoder, og inkluderer handling som ikke er med i filmen.

## Handling
Filmen er basert på research om Vidkun Quisling samt på dagbøkene som presten Peder Olsen skrev mens han fungerte som Quislings sjelesørger i tiden før Quisling ble dømt og henrettet som landsforæder den 24. oktober 1945 på Akershus festning.

Filmen tar også opp de juridiske og etiske dilemmaene rundt dødsstraff, spesielt i et land som anser seg som kristent og sivilisert.

## Produksjon
I 2018 og 2019 fikk Paradox utviklingsstøtte på tilsammen 250 000 kroner. I mai 2021 fikk selskapet ytterligere 18 millioner kroner i produksjonsstøtte av Norsk filminstitutt.

## Rolleliste
* Gard B. Eidsvold som Vidkun Quisling
* Anders Danielsen Lie som presten Peder Olsen
* Lisa Carlehed som Maria Quisling
* Lisa Loven Kongsli som Heidi Olsen
* Nils Jørgen Kaalstad som Dagfinn Hauge
* Arthur Hakalahti som Arvid
* Stein Torleif Bjella som Vilhelm Ullman
* Anderz Eide som Helge Lindboe Nordtømme
* Lasse Kolsrud som Eivind Berggrav
* Øyvind Brandtzæg som Henrik Bergh
* Vidar Sandem som Erik Solem
* Hans Rønningen som Annæus Schjødt
* Benjamin Lønne Røsler som Leo Eitinger
* Per Gørvell som Georg Monrad Krohn
* Rasmus Linnestad som William Houlder
* Brede Fristad - Per Røed
* Hauk Heyerdahl som Rolf Jørgen Fuglesang
* Per Vermeli som Johan Andreas Lippestad
* Øystein Kjennerud som Sverre Riisnæs

## Mottagelse
*Quislings siste dager* ble anerkjent for sitt dype moralske og kristne budskap, spesielt for sin utforskning av hvordan tro og tilgivelse kan settes på prøve i møte med ondskap og historisk traume.

Filmen har et tydelig kristent fokus, der temaene synd, anger og tilgivelse står sentralt. Gjennom møtene mellom Quisling og presten utforsker filmen om en mann som har begått så alvorlige forbrytelser kan oppnå Guds tilgivelse. Presten Peder Olsen forsøker å lede Quisling til anger og syndserkjennelse, i tråd med Jesu lignelse om fariseeren og tolleren (Lukas 18:9-14).

I filmens avslutning uttaler Quisling ordene: «Far, tilgi dem, for de vet ikke hva de gjør» (Lukas 23:34), en direkte parallell til Jesu siste ord på korset, som reiser spørsmål om Quislings selvforståelse og anger. Filmen utfordrer seerne til å reflektere over Norge som et kristent land og innføringen av dødsstraff i etterkrigstiden, sett i lys av kristne verdier som nåde og tilgivelse.

*Bergens Tidende* skrev at Eidsvold er uhyggelig god som Quisling og mente filmen var «et intenst psykologisk portrett». *VG*s anmelder mente filmen er livløs og ga terningkast 3. *Stavanger Aftenblad*s anmelder skrev at filmen imponerte. *Adresseavisen* skrev at Eidsvold er isnende god i hovedrollen mens filmen ellers er ujevn. *Aftenposten*s anmelder mente filmen var preget av «seig fortellerstil og teatralsk skuespill» og ga terningkast 3. Anmelderen stilte også spørsmål ved filmens eksistensberettigelse: «Vidkun Quisling beundres fortsatt av høyreekstreme. Hvor lurt er det da å lage en spillefilm som dveler ved selve henrettelsen av ham?».

Under Amandaprisen 2025 vant  klassen beste kostymedesign for filmen. Totalt ble filmen nominert til fem prisen foran utdelingen blant annet ble Gard B. Eidsvold nominert for beste hovedrolle.

## Priser og nominasjoner

## Referanser


## Eksterne lenker
*